CELEX: 32016R1120
Language: sk
Date: 2016-07-11 00:00:00
Title: Nariadenie Komisie (EÚ) 2016/1120 z 11. júla 2016, ktorým sa mení príloha IV k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP)

12.7.2016   
            
            
               SK
            
            
               Úradný vestník Európskej únie
            
            
               L 187/1
            
         NARIADENIE KOMISIE (EÚ) 2016/1120
   z 11. júla 2016,
   ktorým sa mení príloha IV k nariadeniu Európskeho parlamentu a Rady (ES) č. 1223/2009 o kozmetických výrobkoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 2,
   keďže:
   
               (1)
            
            
               Uhlík čierny je povolený ako farbivo v kozmetických výrobkoch v položke 126 prílohy IV k nariadeniu (ES) č. 1223/2009. Vedecký výbor pre bezpečnosť spotrebiteľov (ďalej len „VVBS“) vykonal posúdenie rizika uhlíka čierneho (nano) a 12. decembra 2013 vydal stanovisko (2), v ktorom dospel k záveru, že používanie uhlíka čierneho v jeho nanoštruktúrovanej forme (s veľkosťou primárnych častíc 20 nm alebo viac) pri koncentrácii do 10 % ako farbiva v kozmetických výrobkoch nepredstavuje žiadne riziko nežiaducich účinkov na ľudí po aplikácii na zdravú, neporušenú pokožku.
            
         
               (2)
            
            
               VVBS navyše v ďalšom stanovisku z 23. septembra 2014 na objasnenie významu pojmu „rozstrekovateľná aplikácia/rozstrekovateľné výrobky“ pre nanoformy uhlíka čierneho CI 77266, oxidu titaničitého a oxidu zinočnatého“ (3) uviedol, že stanovisko týkajúce sa uhlíka čierneho (nano) sa nevzťahuje na aplikácie, ktoré by mohli viesť k expozícii pľúc spotrebiteľa nanočasticiam uhlíka čierneho pri vdychovaní.
            
         
               (3)
            
            
               Závery VVBS sa vzťahujú len na uhlík čierny (nano) s vymedzenou čistotou a profilom nečistôt. Kritériá na čistotu stanovené pre uhlík čierny v inej forme, ako je nanoforma, okrem toho už nie sú aktuálne a mali by sa vypustiť, keďže smernica Komisie 95/45/ES (4) bola zrušená smernicou 2008/128/ES (5). Uvedené kritériá by sa mali nahradiť kritériami uplatniteľnými na uhlík čierny (nano).
            
         
               (4)
            
            
               Vzhľadom na vyššie uvedené stanoviská VVBS sa Komisia nazdáva, že uhlík čierny (nano) (podľa špecifikácií VVBS) by sa mal povoliť na použitie ako farbivo v kozmetických výrobkoch pri maximálnej koncentrácii 10 % s výnimkou aplikácií, ktoré by mohli viesť k expozícii pľúc koncového používateľa pri vdychovaní.
            
         
               (5)
            
            
               Komisia sa nazdáva, že príloha IV k nariadeniu (ES) č. 1223/2009 by sa mala zmeniť na účely jej prispôsobenia technickému a vedeckému pokroku.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 1223/2009 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 342, 22.12.2009, s. 59.
   
      (2)  Revízia VVBS/1515/13 z 15. decembra 2015, http://ec.europa.eu/health/scientific_committees/consumer_safety/docs/sccs_o_144.pdf.
   
      (3)  Revízia VVBS/1539/14 z 25. júna 2015, http://ec.europa.eu/health/scientific_committees/consumer_safety/docs/sccs_o_163.pdf.
   
      (4)  Smernica Komisie 95/45/ES z 26. júla 1995, ktorou sa ustanovujú osobitné kritériá čistoty týkajúce sa farbív určených na používanie v potravinách (Ú. v. ES L 226, 22.9.1995, s. 1).
   
      (5)  Smernica Komisie 2008/128/ES z 22. decembra 2008, ktorou sa stanovujú osobitné kritériá čistoty týkajúce sa farbív určených na používanie v potravinách (Ú. v. EÚ L 6, 10.1.2009, s. 20).
   
      PRÍLOHA
      Príloha IV k nariadeniu (ES) č. 1223/2009 sa mení takto:
      
         
                     Referenčné číslo
                  
                  
                     Identifikácia látky
                  
                  
                     Podmienky
                  
                  
                     Znenie podmienok použitia a upozornení
                  
               
                     Chemický názov
                  
                  
                     Indexové číslo farby Číslo/názov v jednotnom zozname zložiek
                  
                  
                     CAS číslo
                  
                  
                     EC číslo
                  
                  
                     Farba
                  
                  
                     Typ výrobku, časti tela
                  
                  
                     Maximálna koncentrácia v použiteľnom prípravku
                  
                  
                     Iné
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
                  
                     j
                  
               
                     „126
                  
                  
                     Uhlík, čierny
                  
                  
                     77266
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0,931-334-3
                  
                  
                     Čierna
                  
                  
                      
                  
                  
                      
                  
                  
                     Čistota > 97 %, s týmto profilom nečistôt: obsah popola ≤ 0,15 %, celkový obsah síry ≤ 0,65 %, celkový obsah PAU ≤ 500 ppb a benzoa)pyrénu ≤ 5 ppb, dibenzo(a,h)antracénu ≤ 5 ppb, celkový obsah As ≤ 3 ppm, celkový obsah Pb ≤ 10 ppm, celkový obsah Hg ≤ 1 ppm.
                  
                  
                      
                  
               
                     126a
                  
                  
                     Uhlík, čierny
                  
                  
                     77266 (nano)
                     Carbon Black (nano)
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0,931-334-3
                  
                  
                     Čierna
                  
                  
                      
                  
                  
                     10 %
                  
                  
                     Nepoužívať v aplikáciách, ktoré by mohli viesť k expozícii pľúc koncového používateľa pri vdychovaní.
                     Povolené sú len nanomateriály s týmito vlastnosťami:
                     
                                 —
                              
                              
                                 čistota > 97 %, s týmto profilom nečistôt: obsah popola ≤ 0,15 %, celkový obsah síry ≤ 0,65 %, celkový obsah PAU ≤ 500 ppb a benzoa)pyrénu ≤ 5 ppb, dibenzo(a,h)antracénu ≤ 5 ppb, celkový obsah As ≤ 3 ppm, celkový obsah Pb ≤ 10 ppm a celkový obsah Hg ≤ 1 ppm;
                              
                           
                                 —
                              
                              
                                 veľkosť primárnych častíc ≥ 20 nm.“